En Acer Aspire 8920-laptop som kjører Windows 7
**Windows 7** er et operativsystem for datamaskiner laget av det amerikanske selskapet Microsoft. Det ble lansert i 2009 og er beregnet på PCer, bærbare maskiner, Notatblokk-PCer, NettPCer og hjemmeunderholdningssentre. Systemet etterfulgte Windows Vista.

Windows 7 kommer i flere varianter, og selges blant annet i *Starter*-, *Home Premium*-, *Professional*- og *Ultimate*-utgaver. Prismessig ligger for eksempel *Home Premium*-versjonen på rundt 1000 norske kroner i OEM-versjon og rundt 1700 kr i full versjon. De tre sistnevnte utgavene selges også i 64bits-versjoner. I Europa er utgavene Home Premium og Professional mest fokusert på, enn versjonen Ultimate.

Windows 7 har blitt relativt godt mottatt i markedet, og nådde i slutten av januar 2010 en markedsandel på 10 % av verdens internettilkoblede datamaskiner (der Windows-familien samlet til samme tid hadde ca. 92 % markedsandel). Microsofts støtte for Windows 7 opphørte 14. januar 2020, og det frarådes av sikkerhetseksperter å bruke operativsystemet da det etter opphør av støtte er sårbart for sikkerhetsbrudd.

Utvikling
---------

### Historie

I 2000 startet Microsoft planleggingen av Windows XPs etterfølger og dens servermotstykke Windows Server 2003 (begge under kodenavnet *Whistler*) med en større utgivelse av Windows som fikk kodenavnet *Blackcomb*. Denne nye versjonen var på tidspunktet planlagt utgitt i 2005.

Større funksjoner ble planlagt for Blackcomb, inkludert forbedret søketeknologi og et avansert lagringssystem kalt WinFS. I den anledning uttalte Bill Gates at en funksjon ville være en søkelinje som gjenkjenner setningen brukeren taster inn.

Senere ble Blackcomb forsinket og en mindre utgivelse med kodenavnet «Longhorn» ble planlagt for en 2003-utgivelse. I midten 2003 hadde Longhorn fått noen av funksjonene som opprinnelig var planlagt for Blackcomb, inkludert WinFS og Desktop Window Manager, samt nye versjoner av systemkomponenter bygget på .NET-rammeverket. Etter sommeren 2003 hadde tre store virus (Blaster, Sobig og Welchia) utnyttet feil i Windows-operativsystemet i løpet av en kort tidsperiode. På grunn av dette endret Microsoft sine utviklingsprioriteringer og Longhorn ble satt på pause for å utvikle nye Service Pack-er for Windows XP og Windows Server 2003, som inkluderte et antall nye sikkerhetsfunksjoner. Utviklingen av Longhorn ble også startet på nytt September 2004 som en konsekvens av bekymringer for kvaliteten på koden som ble introdusert i det nye operativsystemet. Resultatet ble at WinFS, Next-Generation Secure Computing Base og andre funksjoner sett i noen Longhorn-bygg ble droppet. Disse så heller aldri dagens lys i det som ble Windows Vista og Windows Server 2008.

### Fokus

Microsofts Ben Fathi uttalte den 9. februar 2007 at fokuset på operativsystemet fortsatt ble arbeidet med og kunne bare hinte om noen muligheter.

I et intervju med Newsweek sa Bill Gates at den neste Windows-versjonen ville bli mer brukerfokusert. Da han ble spurt om å forklare dette, svarte han:
«Det betyr at når du nå forflytter deg fra en PC til en annen, må du installere programmer på hver av dem og gjøre oppgraderinger på hver av dem. Å flytte informasjon mellom dem er veldig smertefullt. Vi kan bruke Windows Live Essentials-tjenester til å vite hva du er interessert i. Så selv om du sitter ved en offentlig PC eller noen andres PC, kan vi gi deg din hjemmeside, dine filer, dine fonter, dine favoritter og så videre. Det er den slags brukerfokuserte ting Live Services kan tilby. I Vista har ting også blitt bedre med digitalt blekk og tale, men i neste Windows vil dette være mye bedre. Studenter trenger ikke lenger lærebøker, de behøver bare å bruke notatblokk-PC-er. Parallell databehandling vil også være ganske viktig i neste utgivelse. Vi kommer til å gjøre det slik at mye av høynivågrafikken blir innebygget i operativsystemet. Så vi har en ganske god skisse.»

Senere uttalte Gates også at Windows 7 vil få fokus på ytelsesforbedringer.

Visepresident Bill Veghte gjorde det klart at Windows 7 ikke ville ha de samme kompatibilitetsproblemene som Vista hadde med tidligere versjoner.

### Bygg

#### Milestone 1

Den første kjente versjonen av Windows 7 var kjent som *Milestone 1 (M1) code drop* og hadde versjonsnummer 6.1.6519.1. Den ble kun sendt ut til Microsofts nøkkelpartnere i Januar 2008 og kom som både x86 og x64. Selv om svært lite informasjon har kommet fra Microsoft, har omtaler og skjermbilder blitt publisert av diverse kilder. M1 code drop-installasjonen kommer enten som et selvstendig installasjonsprogram eller som en oppgradering til Windows Vista Service Pack 1. Dersom brukeren velger sistnevnte, lager installasjonsprogrammet et dual-boot-system.

Den 20. april 2008 kom enda flere skjermbilder og videoer av et M1-bygg nummer 2. Dette bygget hadde versjonsnummer 6.1.6574.1 og har en del endringer i Windows Explorer samt et nytt "helsesenter" (*Windows Health Center*).

En kopi av det selvstendige installasjonsprogrammet for bygg 6519 ble lekket til private FTP-servere av BETAArchive den 10. juni 2008. Bygget spredte seg som ild i tørt gress og endte opp på diverse torrent- og nedlastingssider. Per 1. juli 2008 har ikke 6574-bygget lekket ennå.

#### Milestone 2

Ifølge TG Daily-artikkelen 16. januar, 2008, var Milestone 2 (M2) på tidspunktet planlagt for april eller mai 2008. Et Milestone 2-bygg ble demonstrert på D6-konferansen med byggnummer 6.1.6589.1.winmain\_win7m2.0804?3-1???. Bygget hadde en annerledes oppgavelinje enn den i Windows Vista samt, blant andre funksjoner, seksjoner i forskjellige farger. Verten nektet å kommentere det og uttalte seg bare med setningen «Jeg skal ikke snakke om dette i dag».

#### Milestone 3

Ifølge Paul Thurrott ble Milestone 3 (byggnummer 6780) sendt til Microsoft-ansatte og nære partnere andre uka i September. Bygget ble beskrevet som visuelt og funksjonelt liknende Windows Vista av Mary Jo Foley i ZDNet og Stephen Chapman i UX Evangelist. Noen av programmene som fulgte med i Milestone 3 bruker nå båndgrensesnittet som kjent fra Office 2007.
Thinknext.net, samme nettsted som stod bak lekkasjen av video og bilder av Milestone 1, har siden lekket 39 bilder og 4 videoer av Windows 7 build 6780. Imidlertid har Microsoft tvunget dem til å fjerne bildene. Mange programmer som tidligere var innebygget i tidligere Windows-versjoner er nå fjernet. Blant disse er Kalender, Kontakter, Mail, Møteplass, Movie Maker og Fotogalleri og de er nå tilgjengelige som nedlastinger i Windows Live Essentials Wave 3 betaslipp. WinFuture.de har siden lekket 192 bilder av Windows 7 bygg 6780.

Den 8. oktober, 2008 ble 34 skjermbilder av et nytt Windows 7-bygg, 6801, sluppet av Winfuture.de.

#### Senere bygg

Microsoft kommer til å distribuere et nytt før-beta bygg av Windows 7 på sin Professional Developers Conference. Ifølge Softpedia, vil den første beta-versjonen komme i desember, 2008. Datoen for en utgivelseskandidat (RC) er satt til «skal bestemmes». Flere Microsoft-representanter har bekreftet siste halvdel av 2009 og rundt januar, 2010 som utgivelsesdato for Windows 7, men InternetNews.com sier at 3. juni, 2009 er den planlagte utgivelsesdatoen.

#### Slutt på støtte

Microsoft meldte 14. januar 2020 at selskapet avsluttet støtten til Windows 7, og anbefalte oppgradering til Windows 10.

Funksjoner
----------

Ifølge rapporter sent til TG Daily, ble støtte for flere heterogene grafikkort og et nytt Windows Media Center lagt til i Milestone 1-bygget av Windows 7. Nye funksjoner i Milestone 1 inkluderte også at gadget-ene fra Sidepanelet ble integrert i Windows Utforsker, en gadget for Windows Media Center, muligheten til å visuelt feste og løsne elementer fra start-menyen og papirkurven, forbedrede mediafunksjoner, XPS Essentials Pack integrert og en kalkulator med flere linjer og modi (*programmerer* og *statistikk*) samt enhetskonvertering.

Rapporter indikerer at et tilbakemeldingsverktøy inkludert i Milestone 1 lister opp noen kommende funksjoner: muligheten til å lagre Internet Explorer-innstillinger til en Windows Live Essentials-konto, oppdaterte versjoner av Paint og WordPad og en 10-minutters installasjonsprosess. I tillegg kan det hende at forbedret nettverkstilkoblingsverktøy blir inkludert.

Mange nye elementer har blitt lagt til i kontrollpanelet: Juster ClearType-tekst, Fargebehandling, Kalibrer farge, Gjenoppretting, Feilsøking, Handlingssenter, Plasseringssensorer og andre sensorer, Legitimasjonsbehandling, Ikoner i systemstatusfelt og Skjerm.

I bygg 6780 hadde Windows sikkerhetssenter blitt omdøpt til Windows Løsningssenter (tidligere Windows Helsesenter) og har både med sikkerhet og vedlikehold å gjøre.

Under demonstrasjonen av Windows 7 på D6, var *multitouch* en del av operativsystemet, inkludert et virtuelt piano og en trykkfølsom versjon av Paint.

Ifølge utgitt PDC 2008-informasjon (finner sted 27.-30. oktober, 2008) skal Windows 7-diskusjoner dekke forbedringer av oppgavelinjen, start-menyen, miniatyrbilder og deres skrivebordselementer, et nytt nettverks-API med støtte for å bygge SOAP-baserte nettjenester i maskinkode, nye funksjoner for å forkorte programinstallasjonshastighet, et redusert antall UAC-meldinger, forenklet utvikling av installasjonspakker og forbedret globaliseringsstøtte gjennom et nytt Extended Linguistic Services-API.

### Inndatametoder

Hilton Locke, som arbeidet på notatblokk-PC-teamet hos Microsoft, rapporterte 11. desember, 2007 at Windows 7 vil ha nye trykkfølsomhetsfunksjoner. En gjennomgang av trykkmulighetene ble demonstrert på All Things Digital Conference den 27. mai, 2008. En video som demonstrerer *multitouch*-muligheteneble senere den dagen gjort tilgjengelig på nettet.

Bill Gates har også sagt at Windows 7 er et stort skritt framover for taleteknologi og håndskriftsteknologi.

### Virtuelle harddisker (VHD)

Den 21. mai, 2008 sa Microsoft at de hadde en ledig Windows 7-jobb angående arbeid for å implementere VHD-formatstøtte. Dette betyr støtte for enkeltfiler som inneholder en hel harddisk inkludert partisjoner samt å utføre I/O-operasjoner mot disse (inkludert normal filbehandling og oppstartsstøtte).

«I Windows 7 vil vårt team være ansvarlige for oppretting, montering, utføring av I/O-operasjoner og demontering av VHD-filer. Tenk å kunne montere en VHD på hvilken som helst Windows-maskin, gjøre noe frakoblet vedlikehold og så starte opp fra den samme VHD-en. Eller kanskje ta en eksisterende VHD du nå bruker i Virtual Server og øke ytelsen ved å starte opp fra den.»

I den endelige utgaven monteres og demonteres virtuelle platelager fra *Diskbehandling* under *Enhetsbehandling* i kontrollpanelet.

### Oppstartsytelse

Ifølge data samlet fra Microsoft kundeopplevelsesforbedringsprogram starter 35 % av alle Vista SP1-installasjoner opp på 30-sekunder eller mindre. De gjenstående, tregere oppstartene på maskinene skyldes hovedsakelig vedlikehold eller programmer som lastes, men som ikke er nødvendig når systemet starter. Microsofts Michael Fortin, en anerkjent ingeniør på Windows-teamet, bemerket i august 2008 at Microsoft hadde etablert et team for å arbeide med dette og tok sikte på en «kraftig økning i antall systemer som opplever gode oppstartstider». De «fokuserte sterkt på å forbedre parallell driverinitialisering.» Det tas også sikte på å «dramatisk redusere» antall systemtjenester, prosessor-, lagring- og minnebruk.

### Fjernede funksjoner

I Windows 7 er noe funksjonalitet fjernet sammenlignet med Windows Vista. Windows Mail og Fotoalbum for eksempel følger ikke lenger med i operativsystemet, men er lagt i Windows Live Essentials.

### Spesielt i Enterprise Edition

*Enterprise Edition* er utgaven man kan kjøpe som forretningskunde med volumavtale med Microsoft. Denne inneholder noen ekstra funksjoner spesielt rettet mot bedriftsmarkedet

* Bitlocker – full harddiskkryptering. I Windows 7 støtter denne også minnepinner og andre lagringsmedier som kobles til eksternt
* Direct Access – Dette er en fjerntilkoblingsløsning der du alltid er tilkoblet firmanettet, uten behov for å koble til en VPN forbindelse eller lignende
* BranchCache – Dette er en løsning for optimalisering av tilgang til sentraliserte ressurser i et geografisk spredd firmanett
* Multilingual User Interface – Språkpakker som kan lastes ned som «valgrie oppdateringer» fra Windows Update.

Først- og sistnevnte finnes også i Ultimate-utgaven, som (stort sett) inneholder det samme som Enterprise-utgaven, men selges til privatpersoner.

Referanser
----------

1. ↑  
«Windows 7 market share tops 10 percent». CNET. 2. februar 2010. Besøkt 23. mars 2010.
2. ↑  Microsoft pushes back Blackcomb to 2005
3. ↑  .Net Server: Three delays a charm?
4. ↑  Gates, Bill (12. juli 2000). «Professional Developers Conference Remarks». microsoft.com. Besøkt 5. mars 2008.
5. ↑  Lettice, John (24. oktober 2001). «Gates confirms Windows Longhorn for 2003». The Register. Besøkt 5. mars 2008.
6. ↑  Robert McMillan, IDG News Service (9. februar 2007). «Microsoft: Vista follow-up likely in 2009».
7. ↑  Steven Levy (3. februar 2007). «Bill Gates on Vista and Apple's 'Lying' Ads».
8. ↑  Bill Gates (12. mai 2007). «Bill Gates: Japan—Windows Digital Lifestyle Consortium». «We're hard at work, I would say, on the next version, which we call Windows 7. I'm very excited about the work being done there. The ability to be lower power, take less memory, be more efficient, and have lots more connections up to the mobile phone, so those scenarios connect up well to make it a great platform for the best gaming that can be done, to connect up to the thing being done out on the Internet, so that, for example, if you have two personal computers, that your files automatically are synchronized between them, and so you don't have a lot of work to move that data back and forth.»
9. ↑  Marius Oiaga (24. juni 2008). «Windows 7 Will Not Inherit the Incompatibility Issues of Vista». «You've let us know you don't want to face the kinds of incompatibility challenges with the next version of Windows you might have experienced early with Windows Vista. As a result, our approach with Windows 7 is to build off the same core architecture as Windows Vista so the investments you and our partners have made in Windows Vista will continue to pay off with Windows 7. Our goal is to ensure the migration process from Windows Vista to Windows 7 is straightforward.»
10. 1 2 3 4  Gruener, Wolfgang (16. januar 2008). «TG Daily - Windows Vista successor scheduled for a H2 2009 release?». TG Daily. Arkivert fra originalen 16. desember 2008. Besøkt 17. januar 2008.
11. ↑  Dan Graham (18. januar 2008). «Windows 7 set for late 2009 release». Besøkt 18. januar 2008.
12. ↑  «More Windows 7 screenshots surfacing». Arkivert fra originalen 30. januar 2008. Besøkt 28. januar 2008.
13. ↑  ThinkNext.net: Screenshots from a blogger with Windows 7 M1 Arkivert 30. januar 2008 hos Wayback Machine.
14. 1 2  «TG Daily: Windows 7 M1: Nothing to get excited about». Arkivert fra originalen 4. juli 2008. Besøkt 1. juli 2008.
15. ↑  «Leaked Details of Windows 7 M1 March 2008 Edition Version 6.1 Build 6574.1». Besøkt 24. april 2008.
16. ↑  «Gates and Ballmer debut Windows 7». engadget. 27. mai 2008. Besøkt 31. mai 2008.
17. ↑  «Evolution of the taskbar in Windows 7 - "Superbar"». Besøkt 27. juni 2008.
18. ↑  Windows 7 Multi-Touch: Hi-Res Shots Arkivert 4. oktober 2008 hos Wayback Machine.
19. ↑  «Windows 7 hits Milestone 3». ZDNet.com. [*død lenke*]
20. ↑  «Windows 7 Paint and WordPad: New UI, New Functionality». Arkivert fra originalen 12. mai 2009. Besøkt 12. oktober 2008.
21. ↑  «Ahead of PDC, Microsoft Begins Internal Test of Windows 7». Paul Thurrott. 14. september 2008. Besøkt 15. september 2008. [*død lenke*]
22. ↑  «They get me». Thinknext.net. Arkivert fra originalen 19. oktober 2008.
23. 1 2  «Windows 7 M3 Build 6780 Pictures and Video». Thinknext.net. Arkivert fra originalen 22. september 2008. Besøkt 12. oktober 2008.
24. ↑  «Windows 7 Meilenstein 3 Build 6.1.6780 Screenshots and Photos». WinFuture.de.
25. ↑  «Windows 7 Meilenstein 3 Build 6.1.6801 Screenshots and Photos». WinFuture.de.
26. ↑  «Windows 7 Pre-Beta Availability Confirmed». Softpedia.
27. ↑  «Windows 7 Beta 1 Available December 2008». softpedia. 11. september 2008. Besøkt 13. september 2008.
28. ↑  «Windows 7: Now a late 2009 deliverable (again)». ZDNet. 28. mai 2008. Besøkt 28. mai 2008.
29. ↑  Fontana, John (24. juni 2008). «Microsoft VP confirms Windows 7 ship date: January 2010». *NetworkWorld*. Besøkt 25. juni 2008.
30. ↑  «Support for Windows 7 has ended». Microsoft. Besøkt 1. mars 2020.
31. ↑  Long Zheng (22. januar 2008). «Neowin.net forum member posts first review Windows 7 Milestone 1 Build 6.1.6519.1». Besøkt 26. januar 2008.
32. ↑  «Windows 7: Integrate with the Windows 7 Desktop Taskbar». PDC 2008. Besøkt 26. september 2008.
33. ↑  «Windows 7: Web Services in Native Code». PDC 2008. Besøkt 26. september 2008.
34. ↑  «Windows 7: Deploying Your Application with Windows Installer (MSI) and ClickOnce». PDC 2008. Besøkt 26. september 2008.
35. ↑  «Windows 7: Writing World-Ready Applications». PDC 2008. Besøkt 26. september 2008.
36. ↑  Windows Vista Team Blog. «Microsoft demonstrates Multi-touch». MSDN Blogs. Arkivert fra originalen 29. mai 2008. Besøkt 28. mai 2008.
37. ↑  Fried, Ina (20. februar 2008). «Windows 7 goes beyond keyboard and mouse». ZDNet Australia. Arkivert fra originalen 26. februar 2008. Besøkt 20. februar 2008.
38. ↑  «Job Details - Software Development Engineer in Test». Microsoft. 21. mai 2008. Arkivert fra originalen 25. desember 2009. Besøkt 24. mai 2008.
39. ↑  «Engineering Windows 7 - Boot Performance».

Eksterne lenker
---------------

* (en) Microsoft Windows 7 – kategori av bilder, video eller lyd på Commons Rediger på Wikidata
* Microsofts norske Windows 7-side
* TechNet side om klient utrulling

| * v
* d
* r
Microsoft Windows |
| --- |
| MS-DOS-basert | 
* 1.0
* 2.0
* 2.1
* 3.0
* 3.1x
* 95
* 98 (SE)
* Me

 |
| NT-basert | 
* NT 3.1
* NT 3.5
* NT 3.51
* NT 4.0
* 2000
* XP
* Server 2003
* Win-FLP
* Vista
* Home Server
* Server 2008
* 7
* 2008 R2
* 8
* 8.1
* 10

 |
| Mobile OS | 
* Windows CE (CE 1.0
* CE 2.0
* CE 3.0
* CE 4.0
* CE 5.0
* CE 6.0)
* Mobile
* Phone 7

 |
| Avbrutte | 
* Cairo
* Nashville
* Neptune
* Odyssey

 |
| Relaterte OS | 
* OS/2

 |


|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** BNF **·** BNF (data)
 |